da en da nl ca da da de es da da da da da da da da da da da de en nb da fr nb en da da da nb da de nb da da da da da da da da da da da da nl da en da da es nl da
Mennesker med psykiske lidelser tjener mindre og har højere udgifter til sundhed | Aarhus Universitet: Health
12.8.2022 07:44:31 CEST | Aarhus Universitet: Health
En ny undersøgelse fra Aarhus Universitet viser, at psykiske lidelser tynger samfundsøkonomien.
Psykisk sygdom koster. Både for den enkelte og for de pårørende og for samfundet. Omkostningerne er dels menneskelige og personlige og dels økonomiske.
Som en del af sin ph.d. har Maria Christensen fra Center for Registerforskning, Aarhus Universitet, undersøgt udgifterne til sundhedsvæsenet for mennesker med psykiske lidelser og sammenlignet med personer uden. Studiet er det første af sin slags, som har undersøgt alle lidelser, der behandles i psykiatrien.
Konklusionen er klar: Det er dyrt at have en psykisk lidelse, for ofte følger lavere indtjeningsevne og højere sundhedsudgifter med.
Undersøgelsen viser eksempelvis, at mennesker med psykiske lidelser i Danmark i gennemsnit tjener 142.500 kr. mindre om året end personer uden psykiske lidelser. På landsplan bliver det 37,5 milliarder kroner i tabt indtjening hvert år.
”At have en psykisk lidelse kan påvirke arbejdsevnen. Nogle mennesker kan have brug for sygefravær fra arbejdet, og nogle kan have behov for førtidspension. At have et arbejde er vigtigt ikke kun for at have en indkomst, men også for en persons selvværd, sociale identitet og tilknytning til samfundet,” siger Preben Bo Mortensen, som har været en del af projektet. Han er videnskabelig direktør for psykiatriprojektet iPSYCH, og professor på Aarhus Universitet.
Undersøgelsen viser også, at mennesker med psykiske lidelser i gennemsnit har 31.500 kr. ekstra sundhedsudgifter om året. Disse omkostninger varierer mellem forskellige typer af psykiske lidelser. Sundhedsomkostningerne for lidelser som skizofreni er højere sammenlignet med dem, der var forbundet med depression.
De samlede omkostninger er ni milliarder kroner ekstra i sundhedsudgifter om året sammenlignet med mennesker uden psykiske lidelser.
”Vi kiggede på omkostningerne ved at modtage behandlinger fra en praktiserende læge eller under et hospitalsbesøg eller døgnindlæggelse,” forklarer Preben Bo Mortensen om undersøgelsen, der er baseret på danske registre.
Undersøgelsen er støttet af Danmarks Grundforskningsfond, som en del af Niels Bohr Professoratet tildelt professor John McGrath.
Artiklen er offentliggjort i det videnskabelige tidsskrift npj Mental Health Research.
Professor Preben Bo Mortensen
Information om Aarhus Universitet: Health
Health er det sundhedsvidenskabelige fakultet på Aarhus Universitet, hvis hovedopgaver er forskning og uddannelse.
Fakultetet udbyder en lang række sundhedsuddannelser, bl.a. læge, tandlæge, idræt og folkesundhedsvidenskab.
Health består af fem institutter, ca. 4.400 studerende, 1.500 ansatte og 600 ph.d.-studerende.
Følg pressemeddelelser fra Aarhus Universitet: Health
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet: Health
Gener er afgørende for, om du får ADHD eller autisme4.10.2022 13:29:44 CEST | Pressemeddelelse
Der er et stort overlap mellem de genetiske årsager til autisme og ADHD. Forskere fra Aarhus Universitet har som de første fundet gen-varianter, der kun øger risikoen for at udvikle én af diagnoserne.
Fæcestransplantation er effektiv kur mod livstruende tarminfektion26.9.2022 09:56:42 CEST | Pressemeddelelse
Mens standardbehandling ofte er utilstrækkelig over for genstridig tarmsygdom, blev over 90 procent af patienterne helt kureret i studie af ny banebrydende metode.
Relationen mellem patient og sundhedspersonale er afgørende22.9.2022 15:12:19 CEST | Pressemeddelelse
Hvad foregår der i kommunikationen, når patienter oplever, at sundhedspersonalets indsats hjælper? Det beskriver et forskningsresultat fra Aarhus Universitet.
Den mentale dagsform påvirker kvinders fysiske præstationsevne under menstruationscyklus22.9.2022 11:37:32 CEST | Pressemeddelelse
Mange kvinder har prøvet, at turen til spinning eller på løbebåndet føles mere hård op til eller under menstruation. Et studie fra Aarhus Universitet tyder på, at det lavere præstationsniveau ikke kan forbindes direkte med udsvingene i kønshormonerne.
Grise med gen-defekt giver nye perspektiver for behandling af Alzheimers22.9.2022 10:59:56 CEST | Pressemeddelelse
Forskere på Aarhus Universitet har klonet minigrise med mutation i et gen, der for nylig er identificeret som direkte årsag til Alzheimers sygdom. Grisene er især interessante for medicinalindustrien.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022